
TAHUN ini Ann dan Norrizan menggunakan bakul 
rotan dan mengkuang untuk ham pernya. 


BARANGAN yang diisi dalam hamper mudah menarik 
pelanggan. 

R EZEKI setahun sekali semasa 
kedatangan hari raya boleh 
dikatakan memberikan 
pulangan yang agak 
lumayan. Justeru ramai yang 
tidak melepaskan merebut 
peluang keemasan ini dengan 
mengusahakan apa sahaja yang 
mereka mampu. 

Umpamanya membuat biskut 
raya, mengambil upah menjahit 
baju, menjahit langsir, membuat 
pakaian kanak-kanak dan tidak 
dilupakan ialah membuat hamper. 

Sudah menjadi trend masyarakat 
sekarang yang memberi hamper 
kepada rakan-rakan niaga, 
kawan-kawan, saudara-mara dan 
sebagainya apabila tiba hari raya. 

Kebiasaannya mereka akan memesan 
sahaja daripada pembuat hamper ke rana 
cara ini lebih mudah dan hamper yang 
dipesan juga cantik. 

Melihat kepada hamper yang dihasilkan 
oleh Ann Hussain dan Norrizan Mohd, hati siapa 
yang tidak akan tertarik. Selain daripada bekas 
hamper itu sendiri yang menarik, barangan yang 
terdapat di dalam hamper itu juga pasti membuatkan 
hati anda ingin memilikinya. 

Ann yang menjalankan perniagaan hamper ini 
berkongsi dengan Norrizan berkata, untuk musim 
raya tahun ini, mereka sepakat memilih konsep hasil 
rimba tempatan seperti bakul-bakul yang dibuat 


daripada rotan dan mengkuang. 

Katanya, jika pada tahun-tahun lepas mereka 
menggunakan kotak dan bekas daripada negara luar 
seperti Vietnam dan China, kali ini mereka 
menggunakan bakul-bakul yang dicari sendiri di 
Terengganu, Pahang dan Sarawak. Dengan cara itu, 
mereka dapat membantu perusahaan masyarakat 
tempatan sendiri. 

Jika bekas hamper dibuat daripada bakul buatan 
tempatan, isi hamper nampak lebih moden dan 
Inggeris dengan barangan makanan atau biskut yang 
diisi di dalam tin ayan dengan lukisan dan gambar 

menarik. 

“Di dalam hamper kami terdapat 
biskut-biskut tradisional seperti tat, makmur, 
samprit Kemboja selain biskut cip coklat, acar 
buah, dodol Melaka, buah-buah kering. 

“Supaya nampak lebih menarik, kami isi juga 
hamper kami dengan barangan dan biskut import 
seperti biskut Harrods dan Crabtree. Bagi hamper 
yang berharga RM700 ke atas pula akan mendapat 
pati minyak wangi. 

“Kami juga tahu pelanggan akan mudah tertarik 
jika diletakkan barangan perhiasan. Untuk itu, ada 
hamper yang kami letakkan balang Cina yang di 
dalamnya berisi kerepek. Dengan kata lain, hamper 
kami adalah gabungan produk tempatan dengan 
barangan yang mahal,” kata Ann. 

Menurut Ann lagi, hamper yang dihasilkan ini 
dijual pada harga antara RM80 hingga RM1,500. Ia 
dibuat bukan untuk satu-satu golongan sahaja malah 
untuk semua, daripada golongan biasa, persendirian 
atau korporat. Ia juga boleh dijadikan cenderahati 
tatkala berkunjung ke rumah kawan-kawan atau 
saudara-mara. 

Kepada yang berminat boleh menghubungi Ann di 
012-3476147. 

HIASAN bunga dan 
reben juga cantik 
dan menarik. 


